CELEX: 62012CN0383
Language: sk
Date: 2012-08-08 00:00:00
Title: Vec C-383/12 P: Odvolanie podané 8. augusta 2012 : Environmental Manufacturing LLP proti rozsudku Všeobecného súdu (štvrtá komora) z  22. mája 2012 vo veci T-570/10, Environmental Manufacturing LLP/Úrad pre harmonizáciu vnútorného trhu (ochranné známky a vzory) (ÚHVT)

27.10.2012   
            
            
               SK
            
            
               Úradný vestník Európskej únie
            
            
               C 331/13
            
         
      Odvolanie podané 8. augusta 2012: Environmental Manufacturing LLP proti rozsudku Všeobecného súdu (štvrtá komora) z 22. mája 2012 vo veci T-570/10, Environmental Manufacturing LLP/Úrad pre harmonizáciu vnútorného trhu (ochranné známky a vzory) (ÚHVT)
      (Vec C-383/12 P)
      (2012/C 331/21)
      Jazyk konania: angličtina
      
         Účastníci konania
      
      
         Odvolateľka: Environmental Manufacturing LLP (v zastúpení: S. Malynicz, barrister, M. Atkins, solicitor, K. Shadbolt, trade mark attorney)
      
         Ďalší účastník konania: Úrad pre harmonizáciu vnútorného trhu (ochranné známky a vzory), Société Elmar Wolf
      
         Návrhy odvolateľky
      
      Odvolateľka navrhuje, aby Súdny dvor
      
                  1.
               
               
                  zrušil rozsudok Všeobecného súdu (štvrtá komora) vo veci T-570/10 z 22. mája 2012 a vo veci sám vydal konečný rozsudok;
               
            
                  2.
               
               
                  rozhodol, že Úrad a vedľajší účastník konania znášajú vlastné trovy konania a trovy konania vynaložené žalobkyňou.
               
            
         Odvolacie dôvody a hlavné tvrdenia
      
      Podľa rozsudku Súdneho dvora z 27. novembra 2008, Intel Corporation (C-252/07, Zb. s. I-8823) platí, že na dokázanie toho, že používanie neskoršej ochrannej známky je alebo by prípadne bolo na ujmu rozlišovacej spôsobilosti staršej ochrannej známky, je potrebné preukázať zmenu v hospodárskom správaní priemerného spotrebiteľa tovarov alebo služieb, pre ktoré je zapísaná skoršia ochranná známka, po začatí používania neskoršej ochrannej známky alebo vážne riziko, že by k takej zmene mohlo v budúcnosti dôjsť. Všeobecný súd postupoval nesprávne, keď takýto dôkaz nepožadoval a namiesto toho dospel záveru, že postačuje, že je oslabená schopnosť staršej ochranné známky identifikovať výrobky alebo služby, pre ktoré je zapísaná a používaná, ako pochádzajúce od majiteľa uvedenej ochrannej známky, keďže požívanie neskoršej ochranné známky spôsobuje rozptýlenie identity staršej ochrannej známky a jej pôsobenia na verejné vedomie.